পাঞ্জাব কিংস
পাঞ্জাব কিংস (গুরুমুখী: ਪੰਜਾਬ ਕਿੰਗਜ਼) (পূর্বতন নাম: কিংস এলেভেন পাঞ্জাব) হল ভারতের মোহালি, পাঞ্জাব ভিত্তিক একটি ক্রিকেট প্রতিনিধিত্বকারী দল।এই দলটি ইন্ডিয়ান প্রিমিয়ার লিগে পাঞ্জাবের প্রতিনিধিত্ব করে। এটি যৌথভাবে মোহিত বর্মণ, প্রীতি জিনতা, নেস ওয়াদিয়া এবং করন পাল নেতৃস্থানীয় মালিকানাধীন। দলটি তাদের ঘরোয়া মাঠ হিসেবে পাঞ্জাব ক্রিকেট আসোসিয়েশান স্টেডিয়াম, মোহালিতে খেলে থাকে। এছাড়াও ২০১০ সালের আইপিএল থেকে শুরু করে তারা ধর্মশালা ও ইন্দোরে ঘরোয়া মাঠ হিসেবে কিছু ম্যাচ খেলেছে। অধুনালুপ্ত চ্যাম্পিয়ন্স লিগ টুয়েন্টি২০ একবার পাঞ্জাব কিংস অংশগ্রহণ করেছিল,সেবার তারা সেমিফাইনাল পর্যন্ত পৌঁছে গিয়েছিল। ২০২১ সালে দলের নাম কিংস ইলেভেন পাঞ্জাব থেকে পরিবর্তন করে পাঞ্জাব কিংস রাখা হয়। ২০২২ সালের আইপিএলের নিলামে পাঞ্জাব কিংস স্যাম কারেনকে ₹১৮.৫০ কোটি টাকায় কিনে তাদের সর্বোচ্চ প্রস্তাব মূল্যের রেকর্ড তৈরি করে।